گ-7 اؤلکه‌لری‌نین خاریجی ایشلر ناظیرلری سوریه بحرانی‌نین کؤلکه‌سینده ایتالیا-دا بیر آرایا گلدیلر.
ایتالیانین لوکا شهرینده باش توتان توپلانتی‌دا آمریکا، ژاپن، اینگیلتره، فرانسا، آلمانیا و کانادانین خاریجی ایشلر ناظیرلری قاتیلدی.
توپلانتی‌یا گ -7 اولکه لری قروپونا داخیل اولمایان آوروپا بیرلیگی‌نین خاریجی علاقه‌لر یوکسک نماینده‌سی فدریکا  موگرینی ده قاتیلدی.
ناظرلر روسیانی اسدی دستکله‌مک دوشونجه‌سیندن یاییندیرماغین یول‌لارینی آختاریر.
2 گونلوک توپلانتی‌نین آنا گوندم ماده‌سی سوریه مسئله‌سینده روسیایا قارشی معین ائدیله‌جک باسقی سیاستلری وار.
اینگیلتره‌نین خاریجی ایشلر ناظری بوریس جانسون اسد رئژیمینه دستک وئرمه‌نین روسیایا یاخیشمادیغینی سؤیله‌دی. سوریه-لی و روس حربی یئتکیلیلره علاوه یاپتیریملارین (تحریم) موذاکیره اولوناجاغینی وورغولادی.
گ-7 اؤلکه‌لری‌نین خاریجی ایشلر ناظیرلرینین گوزلنتیسی آمریکا-نین خاریجی ایشلر ناظیری رکس تیلرسونون رسمی واشینگتونون سوریه مسئله سینده دقیق موقعینی دقیق اولاراق اورتایا قویماسیدیر.
رکس تیلرسون توپلانتی‌دان اول همکارلاری ایله ایکی طرف‌لی گؤروش‌لر کئچیره‌رک، واشینگتونون گوناه‌سیز اولان‌لارین یانیندا یئر توتماغا داوام ائدجگینی سؤیله‌دی.
گ-7 اؤلکه‌لری‌نین خاریجی ایشلر ناظیرلری بوگون ده سوریه عذره خصوصی ایجلاسدا 3 کؤرفز اؤلکه‌سی، اردن و تورکیه‌نین خاریجی ایشلر ناظیرلری ایله بیر آرایا گله‌جک.
ییغینجاقدا تورکیه‌نی خاریجی ایشلر ناظیری مولود چاووش اوغلو تمثیل ائده‌جک.
